**ИЗВЈЕШТАЈ**

**О**

**Спроведеној јавној расправи у вези са нацртом Одлуке о порезу на непокретности**

Закључком број 01- 031-3537 од 01. децембра 2015. године, Предсједник општине Беране је утврдио Нацрт одлуке о порезу на непокретности и наложио спровођење јавне расправе у трајању од најмање 15 дана.

Јавни позив, програм јавне расправе и текст нацрта Одлуке о порезу на непокретности, су били објављени на званичном сајту општине Беране, огласној табли зграде општине и путем локалној јавног емитера ( Радио Берана), а увид у материјал се могао извршити у канцеларији број 8 Управе за наплату локалних јавних прихода, сваког радног дана током трајања расправе.

Усмене јавне расправе одржане су према предвиђеном и објављеном плану и програму одржавања јавних расправа, у малој сали у згради општине Беране, у планом предвиђеним терминима.Планом јавних расправа су биле обухваћене политичке партије и организације, невладине организације, правна лица, мјесне заједнице, грађани и други заинтересовани субјекти.

Представници на јавним расправама, у име предлагача, били су службенициУправе за наплату локалних јавних прихода:Директор,Зоран Јелић и самостални савјетник И, Драган Дабетић.

На расправи, која је по плану била предвиђена за политичке партије и организације, дана 04. децембра 2015. године, није било заинтересованих субјеката.

На расправи, која је по плану била предвиђена за невладине организације, дана 08. децембра 2015. године,био је присутан представник невладиног удружења „Центра креативих вјештина“, Слободан Томашевић.

На расправи, која је по плану била предвиђена за мјесне заједнице, правна лица, грађане и друге заинтересоване субјекте дана 11. децембра 2015.године, присутни су били представници МЗ Полица: Славко Ђуришић и Благоје Ђуришић.

Уводну ријеч о разлозима који су довели до израде Нацрта одлуке о порезу на непокретности дао је директор Управе за наплату локалних јавних прихода, Зоран Јелић.Он је упознао присутне са процедуром, разлозима за доношење ове одлуке, као и са појединим члановима из Нацрта који су усклађени са измјенама и допунама Закона о порезу на непокретности.

**ПОЈЕДИНАЧНИ ПРЕДЛОЗИ И СУГЕСТИЈЕ**

Представник невладиног удружења „Центра креативих вјештина“, Слободан Томашевић поднио је сљедеће предлоге и сугестије:

* Да порез на непокретности остане на истим позицијама као и до сада, без обзира на обавезу обрађивача у вези са усклађивањем Одлуке са измјенама и допунама Закона о порезу на непокретности.
* Сугестија за проналажење механизама у погледу плаћања пореза по старим цијенама уз обавезу плаћања за све обвезнике једнако без изузетака, кренувши од упослених у локалној Управи па надаље.
* Сугестија за израду јединствене базе података у вези са лицима која редовно измирују порез у односу на нередовне платише уз јавно објављивање података о томе на сајту општине.
* Предлог за категоризацију земљишта, у зависности од елементарне опремљености истог (струја, вода, пут).
* Предлог за допуну члана 15 који би био допуњен са одредбама у вези са дефинисањем поступка утврђивања наплате и контроле пореза на непокретности.
* Предлог за допуну члана 16 који би био допуњен са одредбама у вези са дефинисањем поступка утврђивања наплате и контроле пореза на непокретности,

предметом опорезивања пореског обвезика, пореске основице, ослобађања, олакшица и сл.

Представници МЗ Полица: Славко Ђуришић и Благоје Ђуришић изнијели су сљедеће предлоге и сугестије:

* Да порез на непокретности остане на истим позицијама као и до сада, без обзира на обавезу обрађивача у вези са усклађивањем Одлуке са измјенама и допунама Закона о порезу на непокретности, односно умањивања најниже стопе од 0,25%
* Разматрање могућности ослобађања обавезе плаћања пореза која се односи на земљиште као вид стимуланса и подстицаја за пољопривредне произвођаче

На сваки изнесени предлог и сугестију,дати су усмени одговори и објашњења од стране представника обрађивача.

Предлози и сугестије који су се односили на промјену законских одредби на које Управа не може утицати, као и предлози на које Управа нема надлежности нису усвојени.

Предлози и сугестије које су се односиле на једнакост обвезника у погледу плаћања, израду базе података о стању дуга и дужницима,разматрање могућности ослобађања пореза на земљу, на непромјенљивост и уједначеност пореске основице у односу на прошлу годину, на утврђивање што нижих стопа у законом датим распонима су усвојени.

 За суобрађивача

 Зоран Јелић,с.р.